open-index/open-wikipedia-markdown huggingface dataset:
Patrick Sadler

De **Patrick Sadler**, gebuer de 24. Januar 1961 zu Déifferdeng, ass e lëtzebuergesche Moler, deen probéiert duerch d'Molerei mat ville bildlechen a phenomenologesche Mëttelen seng Gedanken fir anerer siichtbar ze maachen. Sou datt hie sou wuel e Bild a sengen Gedanke wéi och et d'Realitéit vun desem Bild virun him als Matérialisatioun duerch d'Molerei siichtbar mécht.

## Ausstellungen
* 3. Juni - 21. Juni 2009: "Figuration Non-Figuration" am Konschthaus Beim Engel zu Lëtzebuerg
* 25. November - 17. Dezember 2011: "Trois Amis" Fernand Bertemes, Pétra Werlé et Patrick Sadler an der "Galerie op der Kap" zu Capellen
* Oktober 2013: *[https://konscht.com/artists/picture.php?/1120/category/113 When a Model meets a Painter]*, Galerie d'art Maggy Stein, am Beetebuerger Schlass
* 26. Mee - 1. Juli 2016: "Les Nénuphars" am LNB zu Dideléng
* 1. Juli - 5. Juli 2017 Ausstellung "Les Inséparables" an der Gemeng zu Bieles
* 20 November - 26. November 2017 Ausstellung "End of Year" bei "Sixth Floor" zu Käerch
* 22. Februar - 27. Abrëll 2018 Ausstellung "Back to the Roots" am LGE zu Esch-Uelzecht
*21. November - 15. Dezember 2019 Ausstellung "Peintures et Sculptures mam "Fernand Bertemes, Marc Bertemes, Patrick Sadler an Gérard Claude an der "Galerie op der Kap" zu Capellen

## Um Spaweck
* Websäit vum Patrick Sadler
* Websäit vu Konscht zu Lëtzebuerg
* Fotosaarbechte vum Moler
* Patrick Sadler op Youtube
Peer

**Peer** ass eng belsch Stad a Gemeng an der flämeschsproocheger Communautéit an der Regioun Flandern, an der Provënz Limburg. Zu Peer entspréngt de Floss Dommel.

Zu Peer wunne 16.194 Leit an d'Gemeng huet eng Fläch vu 86,96&nbsp;km². Zu Peer ass ausserdeem e Militärfluchhafen an e NATO-Stützpunkt.

Peer war fréier eng vun den 23 Bonnes villes am Fürstentum Léck.

## Bekannt Leit vu Peer
* De Moler Pieter Brueghel ass méiglecherweis zu Peer gebuer.

## Um Spaweck
Rokoko-Pavillon zu Iechternach

De **Pavillon am Park vum fréiere [[Klouschter Iechternach|Klouschter zu Iechternach]]** ass e Gebai, dat 1765 als *Lusthaus* am Stil vum däitsche Rokoko, ënner dem Abt Michel Hormann ënner Mataarbecht vum Paul Mungenast gebaut gouf.

Wéi déi aner Gebaier vum Klouschter, an och de fréiere Klouschtergaart, gouf de Pavillon den 20. Mee 1965 op d'Lëscht vun de klasséierte Monumenter als *nationaalt Monument* agedroen. De Pavillon gehéiert dem Lëtzebuerger Staat.

Haut ass um éischte Stack vum Pavillon e klenge Musée iwwer de Baustil vun der Iechternacher Abtei mat ë.&nbsp;a. Maquettë vu lëtzebuergesche Bauerenhaiser.

2014-2015 gëtt de Pavillon vum Service des sites et monuments nationaux komplett restauréiere gelooss, dofir ass d'Ausstellung um éischte Stack och net zougänglech. 2016 an och 2017 ginn d'Renovéierungsaarbechten ënner der Opsiicht vum Service des sites et monuments nationaux weider; 2016 gouf d'Fassad gro ugestrach, dat fir se virum Wieder ze schützen; 2017 sollen d'Renovéierungsaarbechte weidergoen.

## Kuckt och
* Lëscht vun den nationale Monumenter an der Gemeng Iechternach

## Um Spaweck
Josy Asselborn

De **Josy Asselborn**, gebuer de 16. Mäerz 1929 zu Esch-Uelzecht, a gestuerwen den 22. Februar 2013 zu Munneref, war e lëtzebuergesche Pianist, Organist, Komponist a Museksprofesser. Am Conservatoire vun der Stad Lëtzebuerg huet hie vun 1939 bis 1948 Gei a Piano geléiert a war du bis 1953 am Conservatoire vu Léck.

Hie war vun 1978 bis 1989 *Directeur-adjoint* vum Conservatoire vun Esch-Uelzecht. Den Direkter déi Zäit war de Fred Harles.

## Kuck och
* Lëscht vu lëtzebuergesche Museker
* Lëscht vu lëtzebuergesche Komponisten
## Um Spaweck
* Artikel iwwer dem Josy Asselborn säi Liewen an der *Revue musicale de l'UGDA*, Nr. 2, Juni 2013, op www.ugda.lu
Seamus Heaney

De **Seamus Justin Heaney** ([ 'ʃeɪməs 'hiːni ]), gebuer den 13. Abrëll 1939 bei Castledawson, County Londonderry, Nordirland, a gestuerwen den 30. August 2013 zu Dublin, war en iresche Schrëftsteller. Hie krut 1995 den Nobelpräis fir Literatur.

1966 gouf den Heaney Dozent op der Queen's University an hat 1970/71 eng Gastdozentur op der University of California, Berkeley. 1972 huet hie seng Plaz op der Belfaster Universitéit gekënnegt an ass mat senger Famill an de County Wicklow an der Republik Irland wunne gaangen. Zanter 1976 huet hien zu Dublin gewunnt an do um Carysfort College Course ginn, ier e vun 1985 bis 2006 eng Professur a Rhetorik op der Harvard Universitéit an de Vereenegte Staaten iwwerholl huet. Gläichzäiteg war e vun 1989 bis 1994 *Professor of Poetry* op der Universitéit vun Oxford a war e *Saoi* bei Aosdána.

## Wierk
Den Heaney huet 1961 seng éischt Gedichter publizéiert. A senge Wierker huet hie sech dacks mat sengem Heemechtsland, deem senger Geschicht, och alt mat iresche Soen a Mythen, befaasst. An den 1970er Joren huet hien och den Nordirlandkonflikt thematiséiert. A sengen Naturgedichter goufen d'Beschreiwungen dacks als Metaphere fir d'mënschlech Existenz interpretéiert.

1990 koum säin éischt Theaterstéck *The cure at Troy* eraus. 1999 huet en de *[[Beowulf]]* a modernt Englesch iwwersat. 2010 koum säi Gedichtband *Human chain* eraus.

### Publikatiounen

* *Blackberry Picking*
* *Mid Term Break*
* *Eleven Poems* (Belfast: Festival Publications, Queen's University, 1965)
* *Digging* (Faber & Faber, 1966)
* *Death of a Naturalist* (Faber & Faber, 1966)
* *A Lough Neagh Sequence* (Manchester: Phoenix Pamphlets Poets Press, 1969)
* *Door into the Dark* (Faber & Faber, 1969)
* *Boy Driving His Father to Confession* (Surrey: Sceptre Press, 1970)
* *Night Drive* (Devon: Richard Gilbertson, 1970)
* *Servant Boy* (Detroit: Red Hanrahan Press, 1971)
* *Wintering Out* (Faber & Faber, 1972)
* *The Fire i' the Flint: Reflections on the Poetry of Gerard Manley Hopkins* (Oxford University Press, 1975)
* *North* (Faber & Faber, 1975)
* *Field Work* (Faber & Faber, 1979)
* *Selected Poems 1965–1975* (Faber & Faber, 1980)
* *An Open Letter* (Field Day, 1983)
* *Station Island* (Faber & Faber, 1984)
* *The Haw Lantern* (Faber & Faber, 1987)
* *New Selected Poems 1966–1987* (Faber & Faber, 1990)
* *Seeing Things* (Faber & Faber, 1991)
* *Sweeney's Flight* (mam Rachel Giese, Fotografin) (Faber & Faber, 1992)
* *The Spirit Level* (Faber & Faber, 1996)
* *Opened Ground: Poems 1966–1996* (Faber & Faber, 1998)
* *Electric Light* (Faber & Faber, 2001)
* *District and Circle* (Faber & Faber, 2006)


### Iwwersetzungen
* *Beowulf. A New Verse Translation*. W. W. Norton, New York City, New York, USA 2001, ISBN 0-393-32097-9.

## Um Spaweck

* Interview an ''The Guardian'' vum 8. November 2008
Identitéitskaart

Eng **Identitéitskaart** oder **Carte d'identité** ass en offiziellt Dokument dat enger physescher Persoun erlaabt hir Identitéit ze beweisen.

Op enger Identitéitskaart ass gewéinlech ë.&nbsp;a. eng Foto, den Numm, de Gebuertsdatum an d'Gebuertsplaz, d'Nationalitéit, de Validitéitsdatum an d'Ënnerschrëft vum Titulaire ze fannen.

Identitéitskaarte sinn hautdesdaags meescht am Kreditkaarteformat an hunn en agebauten Chip, fir d'Kaart elektronesch ofliesen ze kënnen.

## Kuckt och
Lëtzebuergesch Carte d'identité
## Um Spaweck

* Loi du 19 juin 2013 relative à l'identification des personnes physiques
* Règlement grand-ducal du 18 juin 2014 relatif à la carte d'identité
Josy Birsens

De **Josy Birsens [[Jesuitten|SJ]]**, gebuer den 28. Abrëll 1960 zu Lëtzebuerg, ass e lëtzebuergesche Jesuitt.

Seng Schoulzäit huet de Josy Birsens an der École Apostolique zu Clairefontaine a vun 1975 un am Lycée Michel Rodange gemaach. No senger Première am Joer 1979 ass hien an de Jesuittenuerden agetrueden. Säi Geschichts-, Philosophies- an Theologiesstudium huet hien zu Namur, zu Louvain-la-Neuve op der Université catholique de Louvain (1965-1987) an zu Frankfurt am Main op der Philosophisch-Theologische Hochschule Sankt Georgen (1990-1995) absolvéiert.

1994 ass hien zum Priister geweit ginn an hien ass zanter 1995 an der Jesuittecommunautéit um Belair an der Stad Lëtzebuerg doheem. Bis 2007 war hien Aumônier vu Jugendlechen an der JEC (Jeunesse Etudiante Chrétienne).

Am Joer 2007 war hien Oktavpriedeger. Zanter September 2007 ass hie spirituelle Begleeder an der Äerzdiözes Lëtzebuerg, wou hie besonnesch Paschtéier a Seminariste begleet. Hien ass och kierchlechen Assistent vun der Communauté de Vie Chrétienne (CVX).

## Verëffentlechungen
* 1990: Manuels de catéchisme, missions de campagne et mentalités populaires dans la duché de Luxembourg aux XVIIe-XVIIIe siècles, Publications de la Section Historique de l'Institut grand-ducal de Luxembourg, n°105.
* 1994: *Fir Glawen a Kultur* Les Jésuites à Luxembourg. Die Jesuiten in Luxemburg 1594-1994, Hémecht 1/1994
* 2003/04: *400 Joer Kolléisch*. éditions saint-paul. Fënnef Bänn, bibnet.lu:000432326: Band I, ënner der Leedung vum Josy Birsens S.J.: *Du Collège des Jésuites au Collège Municipal 1603-1815*. 287 S.
* 1994: *Das Wirken der Jesuiten in Luxemburg im Dienst von Glaube und Kultur (1594-1994)*, Die Warte 15/1697, Luxemburger Wort 5. 5. 1994
* 2007: *Iwwerräich beschenkt vu Gott. Oktavpriedegten 2007*, Ed. Saint-Paul, Lëtzebuerg ISBN 978-2-87996-715-8
* 2011: *Les Jésuites et leur collège: renforcement de l'identité catholique entre 1603 et 1773*, S. 180-193 an: Emil Haag, *Une réussite originale - Le Luxembourg au fil des siècles* ; Lëtzebuerg (Éditions Guy Binsfeld), 2011; 576 Säiten (ill.); ISBN 978-2-87954-235-5
* 2017:*Die Bruderschaft der Trösterin der Betrübten in Luxemburg: Entstehung und Entwicklung (1652-1795* in Hémecht

## Um Spaweck
* Maison du Christ Roi um Belair
Auteursrecht

D**'Auteursrecht** ass den Ensembel vun de Privileegien déi en Auteur oder am Allgemenge seng Notzungsberechtegt (Produktiounsfirma, Ierwen) op Wierker vun intellektueller Proprietéit hunn.
Abdou Diouf

Den **Abdou Diouf**, gebuer de 7. September 1935 zu Louga am Senegal, war e senegaleesesche Politiker. Hie war den zweete President vum Senegal (1981-2000), nodeem säi Virgänger Léopold Sédar Senghor den 31. Dezember 1980 zeréckgetrueden ass. Den Diouf war vun 1970 bis 1980 Ministerpresident vum Senegal.

Bei de follgende Walen 1983, 1988 an 1993 gouf hien erëmgewielt. Am Joer 2000 gouf en awer bei de Wale vum Abdoulaye Wade iwwerstëmmt. Den 1. Abrëll 2000 huet hien deemno säin Amt zu Gonschte vum Wade néiergeluecht.

Hie krut 1996 de *Grand Prix de la Francophonie de l'[[Académie française]]* a war vun 2003 bis 2014 President vun der Organisation internationale de la francophonie.

## Um Spaweck
Etosha-Pan

D**'Etosha-Pan** ass eng 4.800&nbsp;km2 grouss Salzwüst an Namibia, am Norweste vum Kalahari-Baseng, dee sech iwwer wäit Deeler vu Botswana, Ost- an Nordnamibia zitt. Se läit op ronn 1000 m iwwer dem Mier.

D'Etosha-Pan ass Deel vum Etosha-Nationalpark. Den Numm *Etosha* heescht an der Ovambo-Sprooch sou vill wéi "grouss wäiss Plaz".

An der Reenperiod gëtt d'Etosha-Pan iwwerschwemmt; d'Waasser huet dann en héije Salzgehalt.
Ronald Coase

De **Ronald Harry Coase**, gebuer den 29. Dezember 1910 zu Willesden bei London, a gestuerwen den 2. September 2013 zu Chicago, Illinois, war e britteschen Ekonomist.

Hie krut 1991 de sougenannten “Nobelpräis fir d'Ekonomie” fir „seng Entdeckung a Klärung vun der Bedeitung vun de sougenannten Transaktiounskäschten an de Verfügungsrechter fir d'institutionell Struktur an d'Funktionéiere vun der Ekonomie“, de sougenannte Coase-Theorem.

## Bekannt Wierker
* *The Nature of the Firm*. In: Economica. New Series, Vol. 4, No. 16 (Nov., 1937), pp.&nbsp;386–405. .
* *The Problem of Social Cost*. In: Journal of Law and Economics, Vol. 3 (1960), pp.&nbsp;1–44.

## Kuckt och
* Lëscht vun de Laureate vum Präis vun der Schweedescher Räichsbank fir Ekonomie‎

## Um Spaweck
* www.coase.org - Das Ronald-Coase-Institut mit Biographie und Bibliographie
Luigi Lucchini

De **Luigi Lucchini**, gebuer den 21. Januar 1919 zu Casto an der Provënz Brescia, a gestuerwen de 26. August 2013 zu Brescia, war en italieeneschen Entreprener. Hie war als "*re dell'acciaio*" (lb. fir "Kinnek vum Stol") bekannt.

Hien ass no de Studien an de Schmaddbetrib vu sengem Papp agestigen, deen en no an no zu der gréisster Schmelz vu Casto ausgebaut huet. An der Nokrichszäit grënnt hien de *Gruppo Lucchini*, ee vun de gréisste Stolkonzerner vun Italien. Den Ëmsaz ass vu 25 Milliarden italieenesche Liren am Joer 1975 op 3500 Milliarde Liren am Joer 2000 geklommen. Mëttlerweil heescht de Familljebetrib *Lucchini RS*, a gehéiert nach ëmmer zu de gréisste Stolkonzerner vun Italien. Hien huet eng grouss Roll an der Siderurgie an Italie gespillt, an deem hien de ganze Secteur an der Nokrichszäit ausgebaut huet.

Hie war vun 1984 bis 1988 President vu Confindustria. Säin Nofollger war de Sergio Pininfarina.
Kierch Gouschteng

D**'Kierch zu Gouschteng** ass eng kathoulesch Kierch, déi zur Par Musel a Syr Saint-Jacques, zum Dekanat Osten an zu der Gemeng Fluessweiler gehéiert.
 
De Patrozinium vun der Kierch ass d'Helleg Kräiz. D'Fest gëtt de 14. September gefeiert.

D'Kierch steet op der Kräizung vun der Buerggaass, dem CR143, an der *rue Bildgen*, dem CR134.

Se gouf den 29. Mäerz 2019 als nationaalt Monument klasséiert.

Zur fréierer Par Gouschteng huet ausser der Parkierch vu Gouschteng och nach d'Filialkierch vu Beyren gehéiert.

## Geschicht
D'Kierch gouf 1859 um fréiere Kierfecht, dee vun den éischte fränkesche Siidler ugeluecht gi war, gebaut an 1897 vergréissert. Haut ass de Kierfecht zirka 60 m nordëstlech vun der Kierch ugeluecht.

1904/05 ass d'Kierch mat Wandmolereie vum Gerhard Lamers a mat faarwege Glasfënstere vun der Firma Gassen und Blaschke vun Düsseldorf kënschtleresch verschéinert ginn. D'Motiver vun de Fënstere weisen d'Liewe vu Maria, der Mamm vum Jesus.

1949 ass eng Uergel aus der Uergelmanufaktur Haupt vu Lëntgen mat 408 Päifen opgeriicht ginn. Dës Uergel gouf 1983 vum Herbert Schmidt vu Miersch ëmgebaut an ëmfaasst elo 900 Päifen.

1958/59 sinn d'Klacke vum Handbetrib op Automatik ëmgestallt ginn a vun där Zäit u schléit och eng Auer. Awer eréischt 1999 sinn op dräi Säite vum Klackentuerm Zifferblieder fir d'Auer ubruecht ginn.

1970 ass d'Kierch banne renovéiert ginn. Vun der aler Wandmolerei si just zwee Biller am Chouer erhale bliwwen. Si weisen de Melchisedek an den Abraham.

## Klacken
D'Gouschtenger Kierch huet 3 Klacken déi am Schlagtoun d*, c* a b' lauden.

2000 huet den Äerzbëschof Fernand Franck eng nei Klack ageseent. Déi war an der Klackegéisserei Johann Mark und Sohn, haut Äifeler Klackegéisserei, gegoss ginn. Déi al Marieklack hat ee Rass kritt a konnt net méi benotzt ginn. Dës al Klack steet elo hannen an der Kierch.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Maacher, Mäertert, Widdebierg, Wormer
* D'Fënstere vun der Kierch vu Gouschteng op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''
Jakobuskierch zu Greiweldeng

D**'Jakobuskierch zu Greiweldeng** ass eng kathoulesch Kierch, déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Stadbriedemes gehéiert.

De Patréiner vun der Kierch ass den hellege Jakobus, deem säi Fest de 25. Juli gefeiert gëtt.

D'Kierch steet op der *Gemengebréck*, dem CR145.

## Geschicht
* 1474 gouf fir d'éischt eng Kapell zu Greiweldeng ernimmt.
* Am Visitatiounsrapport vu 1570 gouf als Patréiner de Jakobus den Eeleren ernimmt. D'Kapell hat zwéin Altär an dräi Kielecher. D'Par huet zur Par Lenneng gehéiert.
* De 14. Januar 1728 krut Greiweldeng deen éischten eegene Geeschtlechen, de Johann Peter Ernstorff vu Waldbriedemes, deen och Schoul gehalen huet.
* Am Joer 1832 huet den Architekt Schaar vu Gréiwemaacher Pläng gemaach fir méi eng grouss Kierch zu Greiweldeng, déi nach am selwechte Joer ausgefouert goufen.
* Den 9. September 1836 gouf Greiweldeng zu enger eegener Par erhuewe mam Pierre Even als éischte Paschtouer.
* Well d'Kierch nach ëmmer ze kleng war, goufen 1836 an 1846 Pläng gemaach fir d'Kierch ze vergréisseren, déi awer net ausgefouert goufen.
* Ënner dem Paschtouer Nicolaus Zeimes si vum Staatsarchitekt Charles Arendt 1865 nees Pläng fir eng nei Kierch op der selwechter Plaz gemaach ginn.
* 1874 ass mam Gemengerot eng Eenegung fonnt gi fir de Bau vun der neier Kierch. De 27. Juli gouf de Grondstee geluecht.
* Am Februar 1945 gouf aus strategesche Grënn vun amerikaneschen Zaldoten de Kierchtuerm gesprengt, wouduerch déi ganz Bannenariichtung beschiedegt gouf.
* 1948 war d'Kierch nees opgebaut sou wéi se haut nach ass.

## Klacken
De 24. Oktober 1948 goufe vum Deche Bernard Ries vu Réimech dräi nei Klacken ageweit, déi vun der Klackegéisserei Mabilon zu Saarburg gegoss gi waren. Se lauden am Toun La (b'), Sol (as') a Mi (f').

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* D'Kierch op der Websäit vum Parverband Réimech, Duelem
* Websäit vum Parverband Réimech, Duelem
* D'Fënstere vun der Kierch vu Greiweldeng op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''


Kirche Greiveldange 02.jpg|D'Nordwestsäit vun der Kierch
Kirche Greiveldange 03.jpg|D'Westsäit
Greiweldeng Kierchechouer.jpg|De Kierchechouer
Greiweldeng Kierch Uergel-002.jpg|D'Uergel
Landkrees Main-Spessart

De **Landkrees Main-Spessart** ass e Landkrees am Norde vu Bayern an Däitschland. Nopeschkreesser sinn de Main-Kinzig-Krees, Landkrees Bad Kissingen, Landkrees Schweinfurt, Landkrees Würzburg, Main-Tauber-Krees, Landkrees Miltenberg an de Landkrees Aschaffenburg.

## Geographie
### Gemengen a Stied
(Awunner, Stand 31. Dezember 2011)

## Um Spaweck
* Landkrees Main-Spessart http://www.main-spessart.de
Triefenstein

**Triefenstein** ass eng däitsch Maartgemeng am ënnerfränkesche Landkrees Main-Spessart, déi aus enger Gemengefusioun am Joer 1978 vun de fréiere Gemenge Rettersheim, Homburg am Main, Lengfurt an Trennfeld entstanen ass. Den Numm huet se vum Klouschter Triefenstein dat op hirem Territoire läit. De Sëtz vun der Gemeng ass zu Lengfurt.

## Geographie
### Gemarkungen an Uertsdeeler
D'Gemeng Triefenstein huet véier Gemarkungen an Uertsdeeler:
* Homburg am Main
* Lengfurt
* Rettersheim
* Trennfeld

### Siidlungen
D'Gemeng Triefenstein huet ausser der net amtlech benannter Siidlung Trennfeld-Bahnhof fënnef amtlech benannt Siidlungen:

## Nopeschgemengen

## Jumelagen
*  Vassy am Calvados, an der Normandie.

## Um Spaweck

* Offiziell Websäit
Karlstadt

**Karlstadt** ass d'Kreesstad vum ënnerfränkesche Landkrees Main-Spessart.

## Geographie
### Staddeeler
Karlstadt ass an de Chef-lieu an an néng Staddeeler agedeelt:

### Nopeschgemengen

## Um Spaweck

* Offiziell Websäit
Maxime Chanot

De **Maxime Chanot**, gebuer den 21. November 1989 zu Nanzeg, ass e lëtzebuergesch-franséische Foussballspiller.

Huen huet de 7. Juni 2013 fir d'éischt fir déi Lëtzebuergesch Foussballnationalekipp gespillt.

Zanter 2014 ass hie beim New York City FC engagéiert.
Erasmuskierch zu Beyren

D**'Erasmuskierch vu Beyren ** ass eng kathoulesch Kierch, déi zur Par Musel a Syr Saint-Jacques, zum Dekanat Osten an zu der Gemeng Fluessweiler gehéiert. 
 
De Patréiner ass den hellegen Erasmus, deem säi Fest den 2. Juni gefeiert gëtt.

D'Kierch steet an der Kierchestrooss (*rue de l'église*), dem CR145. Nieft der Kierch ass de Kierfecht ugeluecht.

Si gouf den 12. Dezember 2017 op den Zousazinventaire vun de klasséierte Monumenter agedroen.

Zur fréierer Par gehéiert ausser der Filialkierch zu Beyren och nach d'Parkierch vu Gouschteng.

## Klacken
D'Kierch vu Beyren huet 2 Klacken am Tuerm, déi am Schlagtoun des" an c' lauden.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vum Parverband Maacher, Mäertert, Widdebierg, Wormer
* D'Fënstere vun der Kierch vu Beyren op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kirche Beyren 02.jpg|D'Südostsäit vun der Kierch
Kirche Beyren 04.jpg|Den Agank vun der Kierch
Kirche Beyren 03.jpg|D'Nordwestsäit vun der Kierch
Opelbad

D**'Opelbad** ass eng oppe Schwämm vun der Stad Wiesbaden. Dem *Geheimrat* Wilhelm von Opel seng Stëftung huet et 1933 erméiglecht dës Schwämm ze baue fir de Kurbetrib an den Tourismus nei ze beliewen.

D*'Freibad Opelbad*, wéi d'Anlag offiziell heescht, läit um Südhang vum Neroberg eng 80 Meter iwwer dem Stadzentrum. D'Schwämm ass vun Enn Mee bis uganks September op.

D'Schwämm gouf tëscht 1933 an 1934 vum Wiener Architekt Franz Schuster gebaut.

## Um Spaweck

*  Internetsäit vum Opelbad
Andy May

Den **Andy May**, gebuer den 2. September 1989, ass e lëtzebuergesche Foussballspiller.

Zanter 2007 spillt den Andy May fir den FC Déifferdeng 03.

De 14. August 2013 huet hie fir déi lëtzebuergesch Foussballnationalekipp gespillt.
Marktheidenfeld

**Marktheidenfeld** ass eng Stad am ënnerfränkesche Landkrees Main-Spessart an de Sëtz, mä net Member vun der Verwaltungsgemeinschaft Marktheidenfeld.

## Administrativ Andeelung
Marktheidenfeld ass an de Chef-lieu an a sechs Staddeeler agedeelt: 

## Nopeschgemengen

## Jumelagen
*  Montfort-sur-Meu, zanter 1988
*  Pobiedziska, zanter 2007

## Um Spaweck

* Offiziell Websäit
Erlenbach bei Marktheidenfeld

**Erlenbach** ass eng Gemeng am ënnerfränkesche Landkrees Main-Spessart a Member vun der Verwaltungsgemeinschaft Marktheidenfeld.

## Geographie
### Gemarkungen an Uertsdeeler
D'Gemeng Erlenbach huet zwou Gemarkungen an Uertsdeeler: 
* Erlenbach
* Tiefenthal

### Siidlungen
D'Gemeng Erlenbach huet véier amtlech benannt Siidlungen:
# Barthelsmühle
# Erlenbach b.Marktheidenfeld
# Tiefenthal
# Ziegelhütte

## Nopeschgemengen

## Um Spaweck

* Offiziell Websäit
Holzkirchen (Würzburg)

**Holzkirchen** ass eng Gemeng am ënnerfränkesche Landkrees Würzburg a Member vun der Verwaltungsgemeinschaft Helmstadt.

D'Gemeng besteet aus den Uertschaften Holzkirchen a Wüstenzell.

## Nopeschgemengen

## Um Spaweck

* Offiziell Websäit
Wertheim

**Wertheim** ass eng Stad a Baden-Württemberg am Main-Tauber-Krees. Zanter 1976 ass Wertheim eng Grouss Kreesstad.

## Geographie
Wertheim läit um lénksen Uwänner vum Main, a riets a lénks vun der Tauber déi do an de Main leeft. Am Norde vun der Stad sinn d'Ausleefer vum Spessart a südwestlech läit den Odenwald.

### Uertschaften a Quartieren
Wertheim besteet aus der fréierer Gemeng Wertheim als Stadkär, souwéi 15 Uertschaften, déi fréier eegestänneg Gemenge waren a bei der Reform vun de Gebidder an den 1970er Joren u Wertheim ugeschloss goufen, an aus 5 Quartieren, déi entweeder scho virun 1940 als fréier Gemengen ugeschloss goufen, oder sech méi spéit als Siidlungsgebitt entwéckelt hunn. (a Klameren d'Awunnerzuel):

**Uertschaften**

* Bettingen (702)
* Dertingen (838)
* Dietenhan (296)
* Dörlesberg (771)
* Grünenwört (595)
* Höhefeld (434)
* Kembach (384)
* Lindelbach (469)
* Mondfeld (893)
* Nassig (1.335)
* Reicholzheim (1.324)
* Sachsenhausen (529)
* Sonderriet (494)
* Urphar (613)
* Waldenhausen (407)

**Quartieren**

* Bestenheid
* Eichel/Hofgarten
* Reinhardshof
* Vockenrot
* Wartberg

## Nopeschgemengen

## Jumelagen
*  Salon-de-Provence
*  Huntingdon a Godmanchester, zanter 1981
*  Szentendre, zanter 1989
*  Csobánka, zanter 1992
*  Gubbio, zanter 2006

## Um Spaweck
* Offiziell Säit vun der Stad
Trennfeld

**Trennfeld** ass en Deel vun der Maartgemeng Triefenstein am ënnerfränkesche Landkrees Main-Spessart.

## Geographie
### Lag
Trennfeld läit um rietsen Uwänner vum Main tëschent Marktheidenfeld a Wertheim. Um Gebitt vun der Gemarkung Trennfeld läit den Uert Trennfeld, d'Siidlung Trennfeld-Bahnhof an d'Klouschter Triefenstein, dat der neier Gemeng den Numm ginn huet.

### Hydrographie
Um Gebitt vun der Gemarkung fléissen den Altfelder Graben an de Klingelsbachgraben am Norde wéi och de Weidbach an den Hartsgraben am Süden an de Main. Ausserdeem lafen den Eichenfürster Bach am Norden an de Wittbach am Westen duerch d'Gebitt vun der Gemarkung. Tëschent dem Uert an Trennfeld-Bahnhof läit de Klostersee e 15,5 ha grousse Baggerweier vum *Miltenberger Industriewerk* aus den 1970er Joren, wou haut e Fräizäitgebitt ass a wou och gefëscht ka ginn. De Séi ass fir seng grouss Welse bekannt. Ausserdeem leien am Weste vum Duerf laanscht de Weidbach, um Terrain vun enger Kiselcarrière, nach e puer Baggerweieren.

## Nopeschgemarkungen
Nopeschgemarkunge vun Norden am Auerzäresënn sinn Altfeld, Glasofen, Marktheidenfeld, Lengfurt, Homburg am Main, Bettingen, Kreuzwertheim, Unterwittbach a Rettersheim.

## Geschicht
Trennfeld war bis den 30. Juni 1972 eng eegestänneg Gemeng am Landkrees Marktheidenfeld an duerno bis den 30. Abrëll 1978 am Landkrees Main-Spessart.
Kreuzwertheim

**Kreuzwertheim** ass eng däitsch Maartgemeng am ënnerfränkesche Landkrees Main-Spessart an de Sëtz vun der Verwaltungsgemeinschaft Kreuzwertheim.

## Geographie
### Gemarkungen an Uertschaften
D'Gemeng Kreuzwertheim besteet aus véier Gemarkungen an Uertschaften: 
* Kreuzwertheim
* Röttbach
* Unterwittbach
* Wiebelbach

## Nopeschgemengen

## Um Spaweck

* Offiziell Websäit
Lengfurt

**Lengfurt** ass en Uertsdeel vun der Maartgemeng Triefenstein, dee bis 1978 eng eegestänneg Gemeng am ënnerfränkesche Landkrees Main-Spessart war. 2012 hunn do 1675 Leit gewunnt. Lengfurt ass zanter der Gemengereform a Bayern 1978 de Chef-lieu vun Triefenstein.

Lengfurt läit um lénksen Uwänner vum Main.

## Nopeschgemarkungen
Nopeschgemarkunge vun Norden am Auerzäresënn sinn Erlenbach, Homburg am Main, Trennfeld a Marktheidenfeld.
Rettersheim

**Rettersheim** ass en Deel von der Maartgemeng Triefenstein am ënnerfränkesche Landkrees Main-Spessart.

## Geographie
### Lag
Rettersheim läit haaptsächlech am Weste vun der Autobunn A3 tëschent Marktheidenfeld a Wertheim.

### Hydrographie
Zu Rettersheim entspréngt de Weidbach. Ausserdeem lafen de Klingelsbachgraben am Norden an den Hartsgraben am Süden duerch d'Gebitt vun der Gemarkung.

## Nopeschgemarkungen
D'Nopeschgemarkunge vun Norden am Auerzäresënn sinn Unterwittbach, Oberwittbach, Altfeld an Trennfeld.

## Geschicht
Rettersheim war bis den 30. Juni 1972 eng eegestänneg Gemeng am Landkrees Marktheidenfeld an duerno bis den 30. Abrëll 1978 am Landkrees Main-Spessart.
Schlass Wëntreng

D**'Schlass zu Wëntreng** ass e Schlass vu 1610 am Renaissance-Stil zu Wëntreng an der Gemeng Schengen. Et ass a Privatbesëtz.

## Geschicht
D'Wëntrenger Schlass gouf ëm 1610 vum Alexandre de Musset, Här vu Féiz, baue gelooss. Et bestoung deemools aus dem Haaptgebai mat de 4 Tierm, wéi et haut och nach besteet. An der Zäit vum Drëssegjärege Krich goufe Befestegungen an e Munitiounslager ugeluecht. Am 18. Joerhonnert gouf eng Scheier mat engem 5. Tuerm ugebaut.

1938 huet den Industriellen Nick Schlesser d'Proprietéit opkaaft. Am Zweete Weltkrich gouf d'Schlass schwéier beschiedegt. Ufanks goufen däitsch, dunn, géint Enn vum Krich, amerikanesch Zaldoten dran aquartéiert. Nom Krich huet den Henri Schlesser, dem Nick säi Jong, d'Schlass nees restauréiere gelooss.

Et gehéiert elo deem sengem Jong Philippe, dee weider Restauratiounsaarbechten dru mécht.

De 6. Juli 2016 gouf d'Schlass mam ganzen Ëmrank op d'Lëscht vun de klasséierte Monumenter gesat.

D'Schlass ass a Privatbesëtz a kann net besicht ginn. Et ka fir Hochzäiten oder soss Feieren an Evenementer gelount ginn.

Enn 2019 gouf et zum Verkaf ugebueden.

## Kuckt och
*Lëscht vun de Lëtzebuerger Buergen a Schlässer
* Lëscht vun den nationale Monumenter an der Gemeng Schengen

## Um Spaweck

* Websäit vum Schlass Wëntreng
Yannick Bastos

De **Yannick Bastos**, gebuer den 30. Mee 1993, ass e lëtzebuergesch-portugisesche  Foussballspiller

## Karriär

An der Sasion 2009/2010 huet hie fir d'US Rëmeleng gespillt, duerno war hien eng Saison bei der Eintracht Tréier fir nees fir eng Saison zeréck op Rëmeleng ze goen. Hie stoung vun 2012 bis Enn Januar 2014 beim FC Déifferdeng 03 ënner Vertrag.

De 25. Januar 2014 ass de Yannick Bastos un d'Bolton Wanderers fir ëmgerechent 50.000 Euro verkaf ginn, a koum an England zu e puer Kuerzasätz an hirer U21-Ekipp. Mëtt September 2014 gouf säi Kontrakt bei Bolton erëm opgeléist. Enn Januar 2015 gouf bekannt, datt de Yannick Bastos op SV Eintracht Trier 05 wiessele wäert bis zum Enn vun der Saison 2014/15, da wiesselt en zeréck bei den FC Déifferdeng 03

Tëscht dem 14. August 2013 an dem 5. Mäerz 2014 huet de Yannick Bastos 5-mol fir déi lëtzebuergesch Foussballnationalekipp gespillt.
Antonio Luisi

Den **Antonio Luisi**, gebuer de 7. Oktober 1994, ass e lëtzebuergesche Foussballspiller.

## Karriär
Den Antonio Luisi huet bis 2013 beim RFCU Lëtzebuerg gespillt. Am Ufank vun der BGL Ligue Saison 2013/2014 ass den Antonio Luisi bei den FC Déifferdeng 03 gewieselt.

Hien huet de 14. August 2013 fir d'éischt fir déi lëtzebuergesch Foussballnationalekipp gespillt.
Klouschter Triefenstein

D**'Klouschter Triefenstein** war bis 1803 (Sekularisatioun) en Augustiner-Chorherrenstift an ass zanter 1986 de Sëtz vun der Christusträger-Bruderschaft. D'Klouschter gehéiert zu der Gemarkung vun der fréierer Gemeng Trennfeld.

## Um Spaweck
Unterwittbach

**Unterwittbach** ass eng däitsch Uertschaft an der Maartgemeng Kreuzwertheim, déi bis 1976 eng eegestänneg Gemeng am ënnerfränkesche Landkrees Main-Spessart war.

## Nopeschgemarkungen
Nopeschgemarkunge vun Norden am Auerzäresënn sinn Oberwittbach, Rettersheim, Trennfeld, Kreuzwertheim, Wiebelbach a Röttbach.
Tiefenthal (Erlenbach bei Marktheidenfeld)

**Tiefenthal** ass eng Uertschaft vun der Gemeng Erlenbach bei Marktheidenfeld, déi bis 1978 eng eegestänneg Gemeng am ënnerfränkesche Landkrees Main-Spessart war.

## Geographie
### Gemarkung
Den Uertsdeel Tiefenthal ass identesch mat der bayerescher Gemarkung mat dem selwechten Numm.

## Nopeschgemarkungen
Nopeschgemarkunge vun Norden am Auerzäresënn si Karbach, Remlingen, Homburg am Main an Erlenbach.
Wüstenzell

**Wüstenzell** ass eng Uertschaft an der Gemeng Holzkirchen, déi bis 1978 eng eegestänneg Gemeng am ënnerfränkesche Landkrees Würzburg war. 2003 hunn zu Wüstenzell 400 Leit gewunnt. Den Numm vu Wüstenzell kënnt vu *Wüstzella* well do an der *wüster* Géigend en Einsiidler eng Klaus gebaut hat.
Altfeld

**Altfeld** ass e Staddeel vun der Stad Marktheidenfeld, dee bis 1975 eng eegestänneg Gemeng am ënnerfränkesche Landkrees Main-Spessart war.

## Nopeschgemarkungen
Nopeschgemarkunge vun Norden am Auerzäresënn si Glasofen, Trennfeld, Rettersheim, Oberwittbach, Michelrieth a Kredenbach.
Glasofen (Marktheidenfeld)

**Glasofen** ass e Quartier vun der Stad Marktheidenfeld am Landkrees Main-Spessart.

## Nopeschgemarkungen
Nopeschgemarkunge vun Norden am Auerzäresënn si Marienbrunn, Hafenlohr, Marktheidenfeld, Trennfeld, Altfeld a Kredenbach.

## Geschicht
Bis 1972 war et eng eegestänneg Gemeng am fréieren ënnerfränkesche Landkrees Marktheidenfeld.
Leslie Peltier

De **Leslie Copus Peltier**, gebuer den 2. Januar 1900 zu Delphos, Ohio, a gestuerwen den 10. Mee 1980, war en US-amerikaneschen Astronom. Hien huet als Amateurastronom e ganze Koup Koméiten entdeckt, an d'verännerlech Stären ënnersicht. Hie war Member an der American Association of Variable Star Observers (AAVSO).

Hien ass vum Harlow Shapley als "beschten Amateurastronom" bezeechent ginn.

De Leslie C. Peltier Award als Auszeechnung fir besonnesch astronomesch Leeschtungen, gouf no him genannt. Nom Peltier ass den Asteroid (3850) Peltier benannt.

## Kuckt och

## Um Spaweck
* Biographie vum Leslie Peltier op der Websäit vun der AAVSO
(3850) Peltier

Den **(3850) Peltier** ass en Asteroid vum V-Typ, deen de 7. Oktober 1986 vum Ted Bowell op der Anderson Mesa Station vum Lowell-Observatoire entdeckt gouf. En ass nom Astronom Leslie C. Peltier genannt. Et kéint e Fragment vum (4) Vesta sinn.

Seng Bunnparameter sinn:
* Längt vum opsteigende Knuet: 124,16361°
* Argument vum Perihel: 207,09555°

## Kuckt och

* Lëscht vun den Asteroiden
## Um Spaweck
*  Orbitsimulatioun (Java Applet)
(23400) A913 CF

Den **(23400) A913 CF** ass en Asteroid an der Haaptasteroidenceinture, deen den 11. Februar 1913 vum Heber D. Curtis am Lick-Observatoire entdeckt gouf.
Seng Bunnparametere sinn:
* Längt vum opsteigende Knuet: 192,70606°
* Argument vum Perihel: 155,34947°

Den Asteroid ass fir d'lescht de 14. September 2013 gesi ginn. Fir d'nächst kann een e viraussiichtlech eréischt am Joer 2157 gesinn.

## Kuckt och

* Lëscht vun den Asteroiden
## Um Spaweck
*  Orbitsimulatioun (Java Applet)
Bettingen (Wertheim)

**Bettingen** ass eng Uertschaft an der Stad Wertheim a Baden-Württemberg. Bis Enn 1971 war Bettingen eng eegestänneg Gemeng am deemolege Landkrees Tauberbischofsheim.

## Nopeschgemarkungen
Nopeschgemarkunge vun Norden am Auerzäresënn sinn Trennfeld, Homburg am Main, Dertingen, Lindelbach a Kreuzwertheim.
Dertingen

**Dertingen** ass eng Uertschaft an der däitscher Stad Wertheim a Baden-Württemberg. Si war bis den 1. Dezember 1972 eng eegestänneg Gemeng am *Landkrees Tauberbischofsheim*, dee bis Enn 1972 existéiert huet.
Serbesch

D**'Serbesch** (serbesch: srpski jezik, kyrilliza: српски језик) ass eng Standardvarietéit aus dem südslaweschen Aascht vun de slawesche Sproochen a baséiert wéi Bosnesch, Kroatesch a Montenegrinesch op engem štokaveschen Dialekt.

## Alphabet

### Laténgesch

### Kyrillesch

## Um Spaweck
Ofdreiwung

Eng **Ofdreiwung** (medezinesch: *abruptio graviditatis*) ass de geplangten, virzäitegen Ofbroch vun enger Schwangerschaft, well déi aus den ënnerschiddlechste Grënn net gewënscht ass oder fir d'Gesondheet vun der Fra net a Gefor ze bréngen. Eng Ofdreiwung ënnerscheet sech vun enger Feelgebuert, medezinesch *Abort* oder *Spontanabort* genannt, doduerch, datt eng Feelgebuert natierlech resp. medezinesch Ursaachen huet an net geplangt ass an net duerch en Agrëff provozéiert gëtt.

Ofdreiwung ass e ganz ëmstriddent Theema. Am Konflikt stinn do moralesch, eethesch a reliéis Iwwerzeegungen, gesellschaftlech a juristesch Uspréch, wéi och d'Selbstbestëmmmungrecht vun der Fra an d'Recht op Liewe vum Embryo resp. dem Fötus. Doduerch ergi sech ganz ënnerschiddlech bis widderspréchlech eethesch Urteeler a juristesch Reegelungen.

## Ofdreiwung zu Lëtzebuerg

### Gesetz zu Lëtzebuerg

D'Gesetz vum 12. Dezember 2012 reegelt d'Ofdreiwung zu Lëtzebuerg nei.

Virun 2012 huet d'Gesetz vum 15. November 1978 d'Ofdreiwung gereegelt. Bis dunn hat d'Gesetz vun 1879 d'Fro vun der Ofdreiwung gereegelt.

### Statistik
D'Zuel vun den Ofdreiwungen zu Lëtzebuerg läit bei ronn 1100 am Joer. Am Planning familial ass d'Zuel vun den Ofdreiwunge vun 245 am Joer 2009 op 558 am Joer 2012 eropgaangen. Ronn 10 % vun den Ofdreiwunge si bei Fraen ënner 25 Joer a ronn 1 % bei Mannerjäregen. Vun deenen 1100 Ofdreiwunge ginn der ronn 1000 duerch Curetage oder Aspiratioun gemaach a ronn 100 mat Hëllef vu Medikamenter. Iwwer Ofdreiwungen no der 12. Schwangerschaftswoch gëtt et keng Statistik.

D'Zuel vun den Ofdreiwungen zu Lëtzebuerg schéngt zouzehuelen. De Planning familial huet am Joer 2014 655 medikamentéis Ofdreiwunge begleet. 2013 waren et der 610 an 2008 just 150.

## Geschicht

## Kuckt och
* Ofdreiwung an d'kathoulesch Kierch
## Um Spaweck
Edna Best

D**'Edna Best**, gebuer den 3. Mäerz 1900 zu Hove, England, a gestuerwen den 18. September 1974 zu Genf, Schwäiz, war eng englesch Schauspillerin.

Bekannt Filmer mat hir sinn aus dem Joer 1934 *[[The Man Who Knew Too Much (Film 1934)|The Man Who Knew Too Much]]* vum Alfred Hitchcock an *[[The Ghost and Mrs. Muir]]* vum Joseph L. Mankiewicz vun 1947.

## Filmographie
### Kino
* 1921: *Tilly of Bloomsbury*, vum Rex Wilson 
* 1923: *A Couple of Down and Outs*, vum Walter Summers 
* 1930: *Sleeping Partners*, vum Seymour Hicks 
* 1930: *Loose Ends*, vum Norman Walker 
* 1930: *Escape!*, vum Basil Dean 
* 1930: *Beyond the Cities*, vum Carlyle Blackwell 
* 1931: *The Calendar*, vum T. Hayes Hunter 
* 1931: *Michael and Mary*, vum Victor Saville 
* 1932: *The Faithful Heart*, vum Victor Saville 
* 1934: *The Key*, vum Michael Curtiz 
* 1934: *[[The Man Who Knew Too Much (Film 1934)|The Man Who Knew Too Much]]*, vum Alfred Hitchcock 
* 1938: *South Riding*, vum Victor Saville 
* 1938: *Prison Without Bars*, vum Brian Desmond Hurst 
* 1939: *Intermezzo*, vum Gregory Ratoff 
* 1940: *Swiss Family Robinson*, vum Edward Ludwig 
* 1940: *A Dispatch from Reuter's*, vum William Dieterle 
* 1947: *The Late George Apley*, vum Joseph L. Mankiewicz 
* 1947: *[[The Ghost and Mrs. Muir]]*, vum Joseph L. Mankiewicz 
* 1948: *The Iron Curtain*, vum William A. Wellman

## Um Spaweck
Robert Donat

De **Robert Donat**, gebuer als ** Friedrich Robert Donat** den 18. Mäerz 1905 zu Withington, Manchester, a gestuerwen den 9. Juni 1958 zu London, war en englesche Schauspiller.
 
Bekannt Filmer mam Robert Donat sinn den Alfred Hichcock Klassiker *[[The 39 Steps (Film 1935)|The 39 Steps]]* (1935) a *The Private Life of Henry VIII* (1933) vum Alexander Korda mam Charles Laughton

## Filmographie
### Kino
* 1932: *That Night in London*, vum Rowland V. Lee 
* 1932: *Men of Tomorrow*, vum Leontine Sagan 
* 1933: *Cash *, vum Zoltan Korda mam Edmund Gwenn 
* 1933: *The Private Life of Henry VIII*, vum Alexander Korda mam Charles Laughton 
* 1934: *The Count of Monte Cristo*, vum Rowland V. Lee mam Louis Calhern 
* 1935: *[[The 39 Steps (Film 1935)|The 39 Steps]]*, vum Alfred Hitchcock mam Madeleine Carroll a Lucie Mannheim
* 1935: *The Ghost Goes West*, vum René Clair mam Jean Parker
* 1937: *Knight without armour*, vum Jacques Feyder mam Marlene Dietrich 
* 1938: *The Citadel*, vum King Vidor mam Rosalind Russell a Ralph Richardson
* 1939: *[[Goodbye, Mr. Chips]]*, vum Sam Wood mam Greer Garson an John Mills
* 1942: *The Young Mr. Pitt *, vum Carol Reed mam Robert Morley an John Mills
* 1943: *The New Lot*, vum Carol Reed mam Eric Ambler (Kuerzfilm)
* 1943: *The Adventures of Tartu*, vum Harold S. Bucquet mam Valerie Hobson a Walter Rilla
* 1947: *Perfect Strangers*, vum Alexander Korda mam Deborah Kerr a Glynis Johns
* 1947: *Captain Boycott*, vum Frank Launder mam Stewart Granger 
* 1948: *The Winslow Boy*, vum Anthony Asquith mam Cedric Hardwicke 
* 1951: *The Cure for Love*, vum Robert Donat mam Robert Donat
* 1951: *The Magic Box*, vum John Boulting mam Richard Attenborough 
* 1958: *The Inn of the Sixth Happiness*, vum Mark Robson mam Ingrid Bergman a Curd Jürgens

## Auszeechnungen
* 1940: Oscar als beschten Haaptduersteller am Film * Goodbye, Mr. Chips*

## Um Spaweck
Vëlospist PC17

D****', och nach **Westpist**, offiziell *Itinéraire cyclable de l'ouest*, ass eng vun den 41 Vëlosstrecke vum nationale Reseau zu Lëtzebuerg.

## Streck
Wa se bis fäerdeg ass, féiert d'PC17 iwwer 47,8&nbsp;km vun Näerde bis bei den Uschloss vun der PC20 tëscht Wanseler an der Schleef. Se féiert da laanscht oder duerch follgend Uertschaften: Näerden, Nidderpallen, Réiden op der Atert, Hueschtert-Gare, Rammerech, Kietscht an Ueschdref.

Aktuell sinn zwéin Deeler realiséiert:

# vun Näerden op Ueschdref a
# vu Léifreg op Béiwen.

Dat sinn am Ganzen 21,79&nbsp;km[2]. Den déifste Punkt (265,56 m) ass zu Réiden op der Atert (*[[Schummeschmillen]]*) an den héchsten (519,30 m) zu Kietscht (*rue des Alliés*).

Vun Näerde bis op Kietscht leeft d'PC17 iwwer déi fréier Schmuelspuerlinn Näerden-Roumecht.

## Uschlëss un aner Pisten
D'Westpist huet ënnerwee Uschlëss un aner Pisten:
* Zu Näerden ass en Uschloss un d'PC12 (Atertpist), déi vu Péiteng iwwer Stengefort op Colmer-Bierg féiert,
*Zu Kietscht ass en Uschloss un d'PC18 (Schifergrouwepist), déi vu Kietscht aus bis hanner déi belsch Grenz op Maartel féiert.

geplangt:
* Zu Béiwe kënnt een op d'PC19 (Stauséipist), vun där een op d'Plage zu Léifreg beim Stau kënnt,
*Tëscht Wanseler an der Schleef läit d'Enn vun der Vëlosstreck, vu wou aus een iwwer d'PC20 (Pist vun der Wolz) op Kautebaach oder a Richtung Benonchamps an der Belsch weiderfuere kann.

## Bemierkungen
Vun der  feelen nach zwéin Deeler: an der Mëtt d'Streck tëscht Ueschdref a Léifreg an am Norden den Deel vu Béiwe bis an d'Schleef[2].

## Biller

Jangli nidderpallen gare.jpg|fréier Gare zu Nidderpallen
File:Noerdange, Musée gare Noerdange 2019b.jpg|Musée Näerdener Gare


## Um Spaweck

* D'PC17 op der Websäit vun de Ponts et chaussées
* Iwwersiichtkaart mat de Vëlospisten op der Websäit vu ProVelo
Neues Rathaus (Wiesbaden)

D**'Neues Rathaus** zu Wiesbaden an Däitschland steet op der *[[Schlossplatz (Wiesbaden)|Schlassplaz]]* am Quartier Mitte an ass zanter 1887 de Sëtz vun der Stadverwaltung vu Wiesbaden.

## Um Spaweck

* Offiziell Websäit
Fënnefbuerer Millen

D**'Fënnefbuerer Millen** ass eng fréier Millen um Lieu-dit Pafemillen. Se läit op enger Héicht vu 403 Meter am Dall vun der Wolz laanscht d'Eisebunnsstreck Lëtzebuerg-Ëlwen.
__TOC__
## Geschicht
1859 gëtt se an engem Dokument ernimmt wéi e gewësse Jean Strasser vun do eng Autorisatioun ugefrot huet fir zousätzlech zu senger Uelegmillen eng Fruuchtmillen dobäi opzeriichten. Hien hat sech op eng Konzessioun beruff, déi e Jean Weinandy vu Lelleg 1829 kritt hätt. Iwwer déi Konzessioun konnt deemools awer näischt erëmfonnt ginn, soudatt ugeholl gëtt datt dem Weinandy seng Demande am Chaos vun der Belscher Revolutioun ënnergaange wier an datt de Weinandy d'Millen ouni déi néideg Erlabnes gebaut hätt.

Géint Enn vum 19. Joerhonnert hätt d'Millen engem Paschtouer gehéiert an 1904 gëtt e Johann Heinrich Urbin als Mëller genannt, vun deem awer net gewosst ass ob hie Piechter war oder ob d'Millen him mol gehéiert hat, well 1903 gëtt se mam Uwiese ronderëm vun der Famill Émile Prüm vu Klierf un déi däitsch Uerdensprovënz vun den Häerz-Jesu-Patere verkaaft. Déi loossen 1907 do hiert Klouschter Fünfbrunne bauen.

D'Waasserkraaft vun der Mille gëtt vun do u benotzt fir Elektrizitéit ze produzéieren. Nom Zweete Weltkrich fält d'Mille mat der ganzer Proprietéit un d'belsch-lëtzebuergesch Provënz vun deem Uerden. D'technesch Installatioune goufen aus der Mille geholl, déi dunn als Schapp benotzt gouf, ma lues awer sécher verfält.

Nom Tessy Glodt wier d'Millen awer méi al. Si schreift: 
*"...eng haut zerfale [[Bannmillen]], fréier Propriétéit vu [[Abtei Sankt Maximin Tréier|St. Maximäin bei Tréier]] a spéider dem [[Ëlwen]]er Paschtouer".*. 

Dat géif dann den Numm *Pafemillen* erklären.

## Quell
* Erpelding, Émile, *Die Mühlen des Luxemburger Landes*; Imprimerie Saint-Paul, Lëtzebuerg, 1981

## Kuckt och
* Millen zu Lëtzebuerg

## Um Spaweck
Wilhelmstraße (Wiesbaden)

D**'Wilhelmstraße** ass e Boulevard an der hessescher Haaptstad Wiesbaden. Se läit am nërdlechen Deel vum Zentrum vun der Stad am Quartier Nordost.

## Um Spaweck

*  Säit vun d'Wilhelmstraße
Joan Barry

D**'Joan Barry**, gebuer de 5. November 1903 zu London an England a gestuerwen den 10. Abrëll 1989 zu Marbella a Spuenien, war eng englesch Schauspillerin.

## Filmographie (Auswiel)
* 1922: *The Card* vum A.V. Bramble
* 1923: *Hutch Stirs 'em Up* vum Frank Hall Crane
* 1929: *Atlantic* vum Ewald André Dupont
* 1931: *A Man of Mayfair* vum Louis Mercanton
* 1931: *[[Rich and Strange]]* vum Alfred Hitchcock
* 1931: *The Outsider* vum Harry Lachman
* 1932: *Rome Express* vum Walter Forde
* 1932: *Mrs. Dane's Defence* vum Arthur Rosson
* 1932: *Women Who Play* vum A.V. Bramble

## Um Spaweck
The New York Times

**The New York Times** (dacks als **NYT** ofgekierzt) ass eng US-amerikanesch Dageszeitung, déi den 18. September 1851 an der Stad New York gegrënnt gouf. Si ass eng vun de gréissten an aflossräichsten Zeitungen op der Welt mat ronn enger Millioun verkaaften Exemplaire pro Dag (wärend der Woch). Hiren Internetsite huet all Mount iwwer 30 Milliounen Eenzelvisiteuren.
Main-Tauber-Krees

De **Main-Tauber-Krees** ass e Landkrees am Norde vu Baden-Württemberg an Däitschland. Nopeschkreesser sinn de Landkrees Miltenberg, Landkrees Main-Spessart, Landkrees Würzburg, Landkrees Neustadt an der Aisch-Bad Windsheim, Landkrees Ansbach, Landkrees Schwäbisch Hall, Hohenlohekrees an den Neckar-Odenwald-Krees.

## Geographie
### Gemengen a Stied
(Awunner, Stand 31. Dezember 2011)

## Um Spaweck
* Main-Tauber-Krees http://www.main-tauber-kreis.de
Fändel vun der Zentralafrikanescher Republik

De **Fändel vun der Zentralafrikanescher Republik** ass den 1. Dezember 1958 adoptéiert ginn. E gouf vum éischte President vum autonome franséischen Territoire Ubangi-Schari, dem Barthélemy Boganda entworf. De selwechten Dag, ënner dem Impuls vum Boganda, ass aus dem Ubangi-Schari déi onofhängeg Zentralafrikanesch Republik ginn.

## Fändel
De Fändel besteet aus véier horizontale Sträifen (vun uewen no ënnen an de Faarwe blo, wäiss, gréng a giel), enger vertikaler rouder Sträif an der Mëtt an engem giele Stär am ieweschte lénksen Eck. Der offizieller Erklärung no steet déi rout Faarf fir d'Blutt dat vum Vollek fir d'Onofhängegkeet vergoss gouf, an d'Blutt dat et wäert vergéisse fir d'Natioun ze beschützen. Déi blo Faarf representéiert den Himmel an d'Fräiheet; wäiss steet fir Fridden an Dignitéit a gréng fir Hoffnung a Glawen. Giel representéiert d'Toleranz.

Vun 1976 bis 1979, der Period wärend där de Jean-Bédel Bokassa d'Zentralafrikanesch Republik zum Zentralafrikanesche Keeserräich ausgeruff hat, gouf et zousätzlech zum Nationalfändel nach eng gréng keeserlech Standart mat engem gëllenen Aadler.
## Um Spaweck
Michael Bublé

De **Michael Bublé**, gebuer **Michael Steven Bublé** den 9. September 1975 zu Burnaby a British Columbia, ass e kanadesche Sänger, Songwriter a Schauspiller, deen eng Rei Präisser gewonnen huet.

Seng Musek gehéiert zum Big Band-, Pop- an Jazzberäich. No zwéi selwer-produzéierten Albumen an de Joren 2001 an 2002 huet de Bublé mat groussem Succès 2003 säin Debutalbum *Michael Bublé* op engem Majorlabel erausbruecht, deen et a senger Heemecht op déi 7. Plaz vun den Charts bruecht huet an an Australien an Neiséiland souguer op der 1. Plaz war. All Album, deen duerno verëffentlecht gouf, huet sech weltwäit e puer Milliounemol verkaaft.

## Discographie
### Albumen
* 2001: *BaBalu*
* 2002: *Dream *
* 2003: *Michael Bublé*
* 2005: *It's Time*
* 2007: *Call Me Irresponsible*
* 2011: *Christmas*
* 2013: *To Be Loved*
* 2016: *Nobody but Me*
* 2018: *Love*
* 2022: *Higher*

## Um Spaweck
Landkrees Miltenberg

De **Landkrees Miltenberg** ass e Landkrees am Norde vu Bayern an Däitschland. Nopeschkreesser sinn de Landkrees Aschaffenburg, d'kreesfräi Stad Aschaffenburg, de Landkrees Main-Spessart, Main-Tauber-Krees, Neckar-Odenwald-Krees, Odenwaldkrees an de Landkrees Darmstadt-Dieburg.

## Geographie
### Gemengen a Stied
(Awunner, Stand )

## Um Spaweck
* Landkrees Miltenberg http://www.landkreis-miltenberg.de
Queen

**Queen** ass eng Rock- a Popband vu London, déi sech 1970 gebilt huet a praktesch onverännert aus Freddie Mercury, John Deacon, Brian Harold May a Roger Meddows Taylor zesummegesat huet.

Si gouf weltbekannt mat hiren Hitte wéi *[[We Will Rock You]]*, *[[We Are the Champions]]*, *[[Under Pressure]]*, *[[Bohemain Rapsody]]* oder *[[Radio Gaga]]*.

De 14. Oktober 1973, ganz um Ufank vun hirer Karriär, sinn si an der Stad Lëtzebuerg an der Diskothéik *Blow up* opgetrueden.

## Um Spaweck
Wiebelbach

**Wiebelbach** ass en Uertschaft an der Maartgemeng Kreuzwertheim, dat bis 1971 eng eegestänneg Gemeng am ënnerfränkesche Landkrees Main-Spessart war.

## Nopeschgemarkungen
Nopeschgemarkunge vun Norden am Auerzäresënn si Röttbach, Unterwittbach, Kreuzwertheim an Hasloch.